חוק הסעד (סדרי דין בעניני קטינים, חולי נפש ונעדרים)

{{ח:התחלה}}
{{ח:כותרת|חוק הסעד (סדרי דין בעניני קטינים, חולי נפש ונעדרים), תשט״ו–1955}}

{{ח:פתיח-התחלה}}
{{ח:מאגר|2000462}} {{ח:תיבה|ס״ח תשט״ו, 126|חוק הסעד (סדרי דין בעניני קטינים, חולי נפש ונעדרים)|https://fs.knesset.gov.il/2/law/2_lsr_209017.pdf}}; {{ח:תיבה|תשל״א, 177|חוק לתיקון חוקי סעד (פקידי סעד ראשיים)|https://fs.knesset.gov.il/7/law/7_lsr_211765.pdf}}; {{ח:תיבה|תשע״א, 74|חוק להחלפת המונח פקיד סעד (תיקוני חקיקה)|https://fs.knesset.gov.il/18/law/18_lsr_301220.pdf}}.
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשע״א}}
{{ח:ת}} בחוק זה –
{{ח:ת|סוג=הגדרה}} ”בית משפט“ – לרבות בתי דין, ועדות וגופים אחרים המוסמכים כדין לעניני שיפוט, ולמעט בית משפט הדן בפלילים;
{{ח:ת|סוג=הגדרה}} ”קטין“ – מי שלא מלאו לו 18 שנה;
{{ח:ת|סוג=הגדרה}} ”נידן קטין“ – ענין העומד להכרעה בבית משפט, ושבהכרעתו חייב או רשאי בית המשפט להביא בחשבון קטינותו של קטין, אף שהקטין אינו בעל דין;
{{ח:ת|סוג=הגדרה}} ”נידן חולה נפש“ – ענין העומד להכרעה בבית משפט, ושבהכרעתו חייב או רשאי בית המשפט להביא בחשבון את מחלתו של חולה הנפש, אף שחולה הנפש אינו בעל דין;
{{ח:ת|סוג=הגדרה}} ”חולה נפש“, לרבות לקוי בשכלו;
{{ח:ת|סוג=הגדרה}} ”נידן נעדר“ – ענין העומד להכרעה בבית משפט, ושבהכרעתו חייב או רשאי בית המשפט להביא בחשבון את העובדה שאדם פלוני נעדר מישראל או שמקום מגוריו אינו ידוע, אף שהאדם אינו בעל דין;
{{ח:ת|סוג=הגדרה}} ”עובד סוציאלי לעניין סדרי דין“ – עובד סוציאלי שמונה לעניין חוק זה לפי {{ח:פנימי|סעיף 9|סעיף 9}}.

{{ח:סעיף|2|צו לעובד סוציאלי לעניין סדרי דין|תיקון: תשע״א}}
{{ח:ת}} רשאי בית המשפט לצוות על עובד סוציאלי לעניין סדרי דין לחקור בנידן קטין ולחוות דעתו בתסקיר בכתב.

{{ח:סעיף|3|סמכויות עובד סוציאלי לעניין סדרי דין|תיקון: תשע״א}}
{{ח:ת}} נצטווה עובד סוציאלי לעניין סדרי דין כאמור {{ח:פנימי|סעיף 2|בסעיף 2}}, רשאי הוא לצורך הכנת תסקירו להיכנס לכל מקום בו נמצא או עשוי להימצא הקטין או חולה הנפש ולחקור כל אדם שהוא סבור שיש לו ידיעות הנוגעות לקטין או לחולה הנפש, וחייב הנחקר לענות לעובד סוציאלי לעניין סדרי דין תשובות כנות ומלאות, אך אין הוא חייב לעשות כן אם התשובה עלולה לגולל עליו אשמה פלילית.

{{ח:סעיף|4|מסירת תסקיר עובד סוציאלי לעניין סדרי דין לבעלי הדין|תיקון: תשע״א}}
{{ח:ת}} התסקיר שהגיש עובד סוציאלי לעניין סדרי דין כאמור יימסר לבעלי הדין ובית המשפט ישמע כל טענה שבפיהם לכתוב בתסקיר אם לא ציווה בית המשפט, מטעמים מיוחדים, שאין לגלות את תוכן התסקיר, כולו או מקצתו.

{{ח:סעיף|5|חקירת עובד סוציאלי לעניין סדרי דין|תיקון: תשע״א}}
{{ח:תת|(א)}} בית משפט רשאי בכל שלב של הדיון לצוות על עובד סוציאלי לעניין סדרי דין לבוא ולהיחקר בפניו בנידן קטין, אף אם לא נצטווה למסור תסקיר כאמור {{ח:פנימי|סעיף 2|בסעיף 2}}.
{{ח:תת|(ב)}} הוראות {{ח:פנימי|סעיף 4|סעיף 4}} יחולו על חקירה לפי סעיף זה בשינויים המחוייבים לפי הענין.

{{ח:סעיף|6|אין מערערים על דרך עריכת התסקיר|תיקון: תשע״א}}
{{ח:ת}} הטענה כי תסקיר שהגיש עובד סוציאלי לעניין סדרי דין לא נערך לפי הוראות חוק זה, לא תשמש עילה לערעור.

{{ח:סעיף|7|דין חולה נפש|תיקון: תשע״א}}
{{ח:ת}} הסמכויות הנתונות בחוק זה לבית משפט ולעובד סוציאלי לעניין סדרי דין בנידן קטין, נתונות לו גם בנידן חולה נפש, בשינויים המחוייבים לפי הענין.

{{ח:סעיף|8|סמכויות היועץ המשפטי לממשלה}}
{{ח:ת}} רשאי היועץ המשפטי לממשלה או בא כוחו, אם הוא סבור שטובת קטין, חולה נפש או נעדר דורשת זאת, לפתוח בכל הליך בבית משפט, וכן להתייצב ולטעון בכל משפט שבו נדונים נידן קטין או נידן חולה נפש או נידן נעדר.

{{ח:סעיף|9|מינוי עובדים סוציאליים לעניין סדרי דין|תיקון: תשל״א, תשע״א}}
{{ח:ת}} שר הרווחה והשירותים החברתיים ימנה עובד סוציאלי ראשי וכן עובדים סוציאליים לעניין חוק זה, שיפעלו לפי הנחיותיו של העובד הסוציאלי הראשי, בדרך כלל או לעניין מסויים; חלק עובד סוציאלי לעניין סדרי דין על ההנחיות בעניין מסוים, ישוב העובד הסוציאלי הראשי ויכריע בדבר לאחר שקיים התייעצות בעניין זה עם העובד הסוציאלי ועם גופים אחרים שמצא לנכון.

{{ח:סעיף|10|ביצוע ותקנות}}
{{ח:ת}} שר המשפטים ממונה על ביצוע חוק זה, והוא רשאי להתקין תקנות בכל הנוגע לביצועו.

{{ח:חתימות|נתקבל בכנסת ביום ז׳ בתמוז תשט״ו (27 ביוני 1955).}}
* '''משה שרת'''
ראש הממשלה
* '''פנחס רוזן'''
שר המשפטים
* '''יצחק בן־צבי'''
נשיא המדינה
{{ח:סוגר}}
{{ח:סוף}}
[[קטגוריה:בוט חוקים]]